**PERSONVERNERKLÆRING TJENESTEOMRÅDE LILLEHAMMER HELSESTASJON**

**Informasjon om plikter og rettigheter ved bruk av personopplysninger, og informasjon og håndterer slike personopplysninger ved Tjenesteområde Lillehammer Helsestasjon**

Rett til personvern og taushetsplikt

Enhver som utfører tjeneste for et forvaltningsorgan (enheter, kontorer og andre som forbereder saker og fatter vedtak), plikter å hindre at andre får adgang eller kjennskap til det han eller hun får vite om noens personlige forhold. Dette gjelder også andre opplysninger som skal hemmeligholdes av hensyn til den som opplysningen gjelder. I enkelte saker er taushetsplikten særlig streng.

Lov om behandling av personvern

Denne personvernerklæringen følger bestemmelsene i Lov om behandling av personopplysninger (personopplysingsloven) av 20.07.2018 med tilhørende personvernforordning (GDPR).

Rett til informasjon om behandlingen av personopplysninger og opprettelse av journal.

Tjenesteområde Lillehammer Helsestasjon har lovpålagt plikt til å føre journal med helseopplysninger om sine brukere. I journalen skal helsepersonellet nedtegne de opplysninger som de ut ifra faglige vurderinger finner nødvendig og hensiktsmessig å dokumentere. Journalen skal sikre at brukeren får faglig forsvarlig oppfølging.

Journaler innen helsestasjon og skolehelsetjeneste vil ved flytting og skolestart/ bytte av skole som hovedregelen overføres til ny helsestasjon og skolehelsetjeneste. Ved flytting ut av kommunen innhentes samtykke av bruker.

Enhver som ber om det, skal få vite hvordan opplysningene om egen person blir behandlet.

Du har rett til innsyn

Du kan henvende deg til personalet på helsestasjonen, og be om å få vite hva slags opplysninger helsestasjonen har om deg, hva de skal brukes til, og hvor de er innhentet fra. Du skal få svar innen 30 dager.

Du skal kunne kreve at feilaktige eller mangelfulle opplysninger om deg blir rettet og ved behov slettet. Dette gjelder ikke dersom opplysningene skal oppbevares i henhold til annen lovgivning.

Du skal kunne utøve dine rettigheter gratis Når du ber om innsyn, retting og sletting er dette gratis.

Informasjonssikkerhet

Vi har etter personopplysningsloven ansvar for å sørge for at personopplysningene er tilstrekkelig sikret.

Vi revurderer våre rutiner periodisk slik at sikkerheten til enhver tid skal være så god som mulig. Dersom vi oppdager at en rutine ikke er fulgt følges dette grundig opp.

Du skal ikke gi sensitive opplysninger til helsestasjonen i e-post eller vedlegg til e-post, men heller i vanlig brevform, personlig fremmøte eller per telefon.